Misdaad in Suid-Afrika is 'n oorlog; publiek sal misdadigers self moet stopsit | Maroela Media
Ramaphosa-toespraak: Ja vir drank, nee vir tabak op vlak 3
'Maak voorbeeld' van polisiebeamptes, sê VF Plus
Video: Kyk Ramaphosa se toespraak hier
Covid-19: Talle by myn toets positief
Barmhartige konstabel bring hoop vir Kraaifontein
Verbruikersake: Noudat ons almal aanlyn koop
Is die kurwe nou al plat?
Covid-19: Gebrekkige leierskap en politieke agendas
#JongStemme: Covid 19 – die hemel én die hel van ons matriekjaar
Chris Chameleon: Binne omstandighede groter as onsself
Dok Craven en Maties se Slang
SA hamergooi-koning praat oor roemryke loopbaan
Sjoe, dis al 25 jaar gelede
Winter staan White in Pretoria by
Versoek dat Olimpiese swemmers weer mag oefen
Resep: Varkskenkel met droëvrugte en soetwyn
Annelien se kombuis: Risotto in 'n bottel
Luister: Griekwagebed – Hoor tog, Jirre!
Luister: Griekwagebed – Die Jirre se krag
Luister: Griekwagebed – Die goeie geslag
ATKV-Mediaveertjies 2020, wenners aanlyn bekendgemaak
Pandemie bring spyt oor baba se naam
Foto: 'Skoene' petoors! Tekkies vir miljoene opgeveil
Gedagte vir die dag: 'n Lewenswaarheid
Gedagte vir die dag: Liefdeslied
Leandie du Randt se raad vir as die grendelkoors jou pak
Herrie oor Mej. SA-hoopvol se twiets
Welstand vereis méér as om virusvry te wees
Handwerk: Borduur in swart
Koleos in die kol in dié segment
Gemaklike pendelfiets teen 'n winskoop
Is dié BMW die lekkerste een in die reeks?
Sewe sitplekke teen 'n spotgoedkoop prys
'Tussen Ons', 'Griekwastad': Tracey Lange deel haar reis
'The Bachelor SA': Wie gaan dit wees?
Hoe lyk Hollywood: 'Full House'-ster pleit skuldig in posbedrogsaak; Sia neem twee tieners aan
ToekomsVenster: God is Vader
Wolkskool op radio: Leierskapontwikkeling in die laerskool
Misdaad in Suid-Afrika is 'n oorlog; publiek sal misdadigers self moet stopsit
12 Julie 2017
Ian Cameron is hoof van gemeenskapsveiligheid by die burgerregte-organisasie AfriForum. Foto: Twitter.com
Deur Ian Cameron
In 'n verslag, "Hoe om die oorlog teen misdaad in Suid-Afrika te wen", wat AfriForum en die Instituut vir Rasseverhoudinge (IRR) in 2016 bekendgestel het, het die veteraan-ondersoekende joernalis Rian Malan in vele bevindinge gewys hoe armer die gemeenskap, hoe groter die kans dat daardie gemeenskap die wet in eie hande sal neem. Daarteenoor: Hoe meer geld die gemeenskap het, hoe meer privaat sekuriteit sal aangestel word.
Volgens syfers wat verskaf is deur die sentrum vir risiko-analise (CRA), groei die privaatsekuriteitindustrie eksponensieel vinniger as die polisiediens in Suid-Afrika. Die getal sekuriteitsbeamptes wat amptelik in diens van privaat instansies is, is al meer as 500 000.
Die grafiek skets ook 'n prentjie dat die staat nie voldoen aan die vraag na hulp met veiligheid nie. Die groeiende prentjie van die privaatsekuriteitsindustrie is een wat maar tot kommer mág lei. Die groei stabiliseer nie en neem aanhoudend toe – dit wil sê misdaad neem steeds nie af nie en die industrie is nie die alleen-antwoord teen misdaad nie. Dit skets 'n prentjie van die burgerlike samelewing wat in vrees leef.
Ons moet verder vra of 'n kruppel vervolgingsgesag wat sukkelend aanstrompel, miskien ook 'n impak op misdaadsyfers het. Die onlangse toename in transitorooftogte regdeur die land dui daarop dat gewoontemisdadigers steeds op straat, of terug op straat is. Moenie 'n fout maak nie: Misdaad op 'n Suid-Afrikaanse standaard is 'n ekonomie en werkgewersindustrie op sy eie. Dus kry misdadigers ook spreekwoordelike bevordering en verbeter hulle keer op keer met dit waarmee hulle besig is.
'n Opname in 2011 deur Statistieke Suid-Afrika wys dat meer as 62% van mense in Suid-Afrika bang is om uit te gaan as dit donker is. Daar word tans meer as 18 000 mense per jaar in die land vermoor.
Ons begin al klassifiseer wat 'n slegte moord en 'n beter een is.
Waar lê die middelgrond en wat mag burgery doen?
'n Groot gedeelte van die oplossing lê beslis in gemeenskappe. Gemeenskappe in Suid-Afrika het die volste reg om hulself teen misdaad te organiseer. Die gereg in Suid-Afrika het genoeg ruimte om misdaad self binne die wetlike raamwerk te kan bekamp. Bygesê, drukgroepwerk is van uiterste belang om te sorg dat die vervolgingsgesag en die polisie herstel en versterk – sonder hulle mag dit in sekere gevalle net 'n half gewonne stryd wees.
Die polisie moet volgens die Suid-Afrikaanse Polisiewet met alle organisasies, ongeag of hulle deel van die gemeenskapspolisiëringsforum is of nie, skakel as dit beteken dat misdaad op 'n wettige wyse bekamp gaan word. Volgens die beleidsraamwerk van gemeenskapspolisiëring moet almal wat 'n goeie, wettige bydra kan maak as vennote in die teenmisdaadsgeveg geag word. Die doel van gemeenskapspolisiëring is juis om 'n meer pro-aktiewe poging aan te wend om misdaad te verhoed. Dit kan slegs gedoen word as daar sterk vennootskappe tussen al die betrokke instansies is, asook eensgesindheid om misdaad te wil verjaag.
Argieffoto: Kent Williamson
Die polisiewet stipuleer ook dat die polisie alle organisasies moet aanvaar wat op 'n wettige wyse tot misdaadvoorkoming en -bekamping bydra.
Die regering se onvermoë om misdaad op 'n nasionale vlak te bekamp sal beteken dat mense toenemend self gaan optree, wat hulle natuurlik mag doen, solank dit volgens die wet gedoen word. In 'n onlangse gesprek met die voormalige KZN-Valkebaas, generaal Johan Booysen, het hy aan my genoem dat "crime intellingence" in baie opsigte nou eerder "crime incorporated" is.
Ons moet verstaan dat elke beampte op grondvlak nie self die probleem is nie, maar dat die oorheersende politieke inmengery in die spesifieke polisieorgaan wat ons misdaadintelligensie wil noem, tans glad nie optimaal funksioneer nie. Sonder misdaadintelligensie kan die sindikaatoorheersing in die land nie lamgelê word nie – die land se burgery word eerder lamgelê.
Minder as 5% van die polisie se begroting word op misdaadintelligensie bestee. Ek wil sover gaan as om te sê amper 50% moet daarop bestee word. Taxi's wat Gauteng vir amper 12 ure tot 'n stilstand bring, is niemand anders as die wetstoepassinginstansies se skuld nie. Dit dui op oningeligte operasionele beamptes wat deur misdaadintelligensie in kennis gestel moes gewees het. Pro-aktiewe optrede sou hierdie anargistiese oggend van kant gemaak het nog voor dit werklik gebeur het.
Met sterk gemeenskapstrukture kan inligting wat gedeel word soveel meer doeltreffend wees. Dus kan die gemeenskap 'n toenemende groot rol speel in die gebruik en bestuur van inligting, veral waar die staat versuim, of waar die staat verantwoordelik gehou moet word om op te tree.
Die voormalige minister van sport – nou ons minister van polisie – Fikile Mbalula, het sy begrotingsrede vir 2017 afgesluit met: "We fight criminality with ferocity of a cornered bull and agility of a cat." Maar moet die bul dan juis nie in 'n hoek wees nie? Dit moet tog 'n bul wees wat bo-oor kriminele en hul aktiwiteite voortstorm. Mbalula het baie gefokus op 'n geliefkoosde woord in die staat, spesifiek onder die ANC, naamlik "transformasie". Wel, geagte minister Mbalula, die polisie is pap getransformeer.
Nou gaan gemeenskappe die misdaadoorlog in Suid-Afrika sélf moet omdraai, want met aktiewe gemeenskapstrukture kan ons weer wen.
Ek haal my hoed af vir elke polisiebeampte in Suid-Afrika wat elke dag vasbyt. Ongeag politieke druk, inmengery en invloed byt hulle vas om steeds 'n impak op die grond te maak. Dit is 'n voorreg om saam met julle te kan werk.
Dalk is dit nou tyd om ons benadering te verander en 'n bietjie anders na misdaad en die bekamping daarvan te kyk.
Konvensionele misdaadbekamping kan nie meer werk teen niekonvensionele misdaad nie. Misdaad in hierdie land het 'n vierde generasie oorlog geword.
Cameron is hoof van gemeenskapsveiligheid by die burgerregte-organisasie AfriForum.
AfriForum misdaad Nasionale Vervolgingsgesag SAIRR sekuriteit
Grondwet ís 'n wapen teen bedreiging van demokrasie
Vryheid deurmekaar geklits
Waarom sal die regering iets aan misdaad doen? Hulle sal nie, want elke (gedwonge) uitgawe, hetsy voorkomend of om die gevolge van misdaad te herstel, genereer vir hulle 14% BTW. As ek beroof word van 'n voertuig betaal my versekering die markwaarde van die voertuig uit. Die bank gryp eerste die uitstaande bedrag, so hulle's nie gepla nie. Die vervangingsvoertuig kos miskien R100 000 meer as wat ek by die versekering gekry het, en die bank is maar te bly om dit WEER te finansier. Die dief kry tussen R15-R25 000,00 vir sy "werk"…..en as ek my gesteelde voertuig vervang… Lees meer »
U slaan die bal in totaliteit mis indien u enigsins die mening toegedaan is dat die SAPS net omdat dit in wetgewing beliggaam is, organisasies moet aanvaar wat bydra tot misdaadbekamping. Die onlangse loodsing Van Nehemia en die reaksie van die SAPS se streekskommissaris in die Vrystaat verwys. Lede in die Vrystaat word gedreig met dissiplinere optrede sou hul enigsins betrokke raak by die inisiatief. Dit is om sulke redes dat privaatsekuriteit sal bly groei teen ongekende tempo. Die SAPS wil, met enkele uitsonderings nie saamwerk nie. Hel man, ons bly in n land waar n pizza vinniger by jou… Lees meer »
Is dit moontlik dat 'n burgerlike organisasie soos Afriforum sy eie sekuriteitsmaatskappy kan begin.? Self die opleiding doen en lede se salarisse betaal. Moontlik bestaan daar reeds so iets.
Afriforum dankie vir wat julle doen.Die polisie aan die anderkant weet nie so mooi,my seun was aangeval in 2010 tot nou toe het daarvan niks gekom nie.God dank hy was nie geskiet nie,alhoewel sneller getrek was.Ons hemelse Vader se hand was oor hom.
Ons raak baie dinge gewoond in die NSA, moenie verbaas wees dat misdaad ook 'n aanvaarde en baie lonende "vennoot' van die huidige regering word nie (hulle sukkel lank reeds om wettiglik genoeg finansies te genereer, om nie eers te praat van die amptenare se ernstige probleem om tussen reg en verkeerd – misdaad – te onderskei nie ) Voeg daarby 'n goeie skoot regstellende aksie of "radikale transformasie" en feitlik enige onregmatige optrede kan verdedig of gemotiveer word. Die enigste vraag is: WIE IS DIE VOLGENDE SLAGOFFER? As onse regering enigsins ernstig was met die bekamping en uitwissing van… Lees meer »